Γιώργος Κρανάς

Ο Γιώργος Κρανάς (1947-2018) ήταν Έλληνας πολιτικός. Διετέλεσε δήμαρχος στο Δήμο Παμβώτιδος του νομού Ιωαννίνων την τετραετία  2003 - 2006 ως επικεφαλής του ανεξάρτητου συνδυασμού "Δημοτική Ενωτική Πρωτοβουλία". Την τετραετία 2007-2010 ήταν επικεφαλής της ελάσσονος αντιπολίτευσης. 

 Βιογραφικά στοιχεία 
Γεννήθηκε στο Κουτσελιό Ιωαννίνων το 1947. Ήταν πτυχιούχος της Ζωσιμαίας Παιδαγωγικής Ακαδημίας Ιωαννίνων και του Πάντειου Πανεπιστημίου Αθηνών (Τμήμα Δημόσιας Διοίκησης). Από το 1974 ως το 2009 υπηρέτησε στο υπουργείο Οικονομικών ως υπάλληλος Δ.Ο.Υ., προϊστάμενος και  Οικονομικός Επιθεωρητής, ενώ από το 2010 ήταν πρόεδρος της Επιτροπής Σταδίου του Γηπέδου Ζωσιμάδων και του Πανηπειρωτικού Αθλητικού Κέντρου Ιωαννίνων. Ήταν επίσης υποψήφιος περιφερειακός σύμβουλος στις εκλογές του 2014.Αποστόλης Τζελέτας,  Έχασε τη μάχη ο Γιώργος Κρανάς, Ηπειρωτικός Αγών, 3-8-2018.
Πέθανε στις 2 Αυγούστου του 2018 από καρκίνο και κηδεύτηκε από τον ιερό ναό Κοιμήσεως Θεοτόκου στη γενέτειρά του.«Έφυγε» ο πρώην δήμαρχος Παμβώτιδας Γιώργος Κρανάς, Ηχώ της Άρτας, ηλεκτρονική έκδοση, 3-8-2018.

Παραπομπές

Κατηγορία:Δήμαρχοι ελληνικών πόλεων
Κατηγορία:Δήμος Παμβώτιδος
Κατηγορία:Απόφοιτοι της Ζωσιμαίας Σχολής